ادوبى سيستمز

شركة أدوبى سيستمز المتحدة (بالانجليزية: Adobe Systems Incorporated) هى شركة متخصصة فى انتاج البرامج فى مجال التصميم والانيميشن والجرافيكس, اسسها تشارلز غيشكى وجون وارنوك فى سنة (1982) فى سان خوسيه فى امريكا واخدو اسمه Adobe اسم للشركة والرئيس التنفيذى دلوقتى بروس شيزين ووصل دخل ادوبى فى سنة (2005) لـ مليار وتسعمائة وستة وتسعين مليون دولار أمريكى وعدد الموظفين فيها 5200 موظف 40% منهم ساكنين فى سان خوسيه و شركة ادوبى ليها فروع رئيسية وفرعية موزعة فى امريكا, الهند ,كندا, والمانيا وفى سنة (1986) دخلت أدوبى فى سوق ناسداك ك واحد من المحركين فى سوق الأسهم الامريكية. فى (ديسمبر) سنة (2005) ضمت شركة أدوبى شركة مايكروميديا و كانت واحدة من اكبر منافسيها ومن الدمج ده أدوبى بقت مسئولة عن برامجها وبرامج مايكروميديا حسب التسويق والتطوير, و أهتمت شركات الدعاية والاعلان وقنوات التليفزيون بمنتجات أدوبى عشان كانت أضافة كبيرة ليهم فى مجال التحرير والنشر المكتبى و الطباعة والتصميم. وفى نص (التمانينات) انتجت أدوبى اهم منتجاتها و هو برنامج ادوبى اليستريتور | Adobe Illustrator اللى بيرسم الرسوم الخطية المعروفة بالـفيكتور (ايوا) واللى مش بتتأثر عند التكبير او التصغير بعكس الرسومات الـنقطية المعروفة بالـبكسلز و كان البرنامج وقتها بيشتغل على ماكنتوش بس. بعد كده انتجت أدوبى برنامج معالجة تطوير و تعديل الصور أدوبى فوتوشوب | Adobe Photoshop واحد من اهم برامجها, و كان الكلام ده سنة (1989). انتجت أدوبى برامج كتير و كانت مميزة و فى نص (التسعينيات) أنتجت أدوبى برنامج أدوبى أكروبات | Adobe Acrobat اللى تخصصه انشاء الملفات الـ PDF والتكنولوجيا ديه انتشرت وساهمة فى نشر الوثائق والكتب والتقارير الالكترونية. أدوبى اطلقت مجموعة " أدوبى كريتف سويت " اللى بيترمزلها بحرفى الـ CS فى سنة (2009) . أدوبى اطلقت مجموعة " أدوبى كريتف كلاود " اللى بيترمزلها بحرفى الـ CC فى شهر (يوليه. 2013) . المنتجات أدوبى فوتوشوب أدوبى فوتوشوب (بالانجليزية:Adobe Photoshop) هو الرائد فى مجاله, فى تعديل الصور وصناعتها و كمان الكتابة عليها. أدوبى اليستريتور ادوبى اليستريتور (بالانجليزية: Adobe Illustrator) سوفت وير أنتجته شركة أدوبى عشان يعمل التصاميم من نوع الرسوميات الموجهة اللى معروفة باسم فيكتور (ايوا) واللى مش بيتأثر من التكبير او التصغير على كومبيوتر أدوبى أفتر افكتس ادوبى أفتر افكتس (بالانجليزية : Adobe After Effects) هو برنامج لصناعة الافلام المتحركة و بيعتبر الرائد فى مجاله ومنافس البرنامج الشهير سونى ڤيجاس أدوبى دريمويفر أدوبى دريمويفر (بالانجليزية : Adobe DreamWeaver) برنامج تطوير موقع ويب. أنتجته شركة مايكروميديا و بعد كده بقى من ملك شركة أدوبى بعد ما اشترت أدوبى شركة مايكروميديا أدوبى أكروبات أدوبى أكروبات (بالانجليزية : Adobe Acrobat) برنامج من عيلة أدوبى ببيستخدم فى قراية الملفات اللى بصيغة "PDF" أدوبى فلاش أدوبى فلاش (بالانجليزية : Adobe Flash) كان معروف قبل كده بأسم (مايكروميديا فلاش) قبل ما شركة أدوبى تشترى شركة مايكروميديا. الفلاش هو حاجة ببتستعمل لاضافة صور متحركة والتفاعل على صفحات الانترنت. أدوبى بريمير برو أدوبى بريمير برو (بالانجليزية : Adobe Premiere Pro) هو برنامج تحرير الفيديو (مونتاج) من انتاج شركة أدوبى ممكن تشتريه وبييجى معاه برامج (ادوبى أنكور. ادوبى اون لوكيشن ,ميديا انكودر). أدوبى انديزاين ادوبى انديزاين (بالانجليزية : Adobe InDesign) هو برنامج للنشر المكتبى من انتاج شركة أدوبى وممكن استخدام البرنامج ده فى تصميم و نشر الكتب والمجلات والمنشورات والبوسترات و غيرها من اشكال المطبوعات